**МЕТОДИКА ЗА ОЦЕНКА И КЛАСИРАНЕ НА ОФЕРТИТЕ**

 Настоящата методика представлява съвкупност от правила, които имат за цел да се определи начина, по който ще се извърши класиране на офертите и ще се определи изпълнителя по процедура с предмет: **„Извършване на СМР -осигуряване на топлоизолационни системи от сандвич панели“** по проект BG16RFOP002-6.002-0864-C01 „Възстановяване на МСП чрез подобряване на енергийната ефективност“ по Оперативна програма „Иновации и конкурентоспособност“ 2014-2020, като **критерият за оценка на офертите е Икономически най-изгодна оферта с критерий на възлагане оптимално съотношение качество - цена.**

**Показателите, които формират комплексната оценка (КО) на офертите са:**

|  |  |  |  |
| --- | --- | --- | --- |
|  **Показател - П**(наименование) | **Относително тегло** | **Максимално възможен брой точки** | **Символно обозначение**( точките по показателя) |
| **1** | **2** | **3** | **4** |
| 1.Предложена цена – **П 1** | 30 % (0,30) | 100 | **P** |
| 2.Срок за изпълнение на поръчката (в календарни месеци) – **П 2** | 30 % (0,30) | 100 | **D** |
| 3. Гаранционен срок (в години) – **П 3** | 40 % (0,40) | 100 | **G** |

**Определянето на оценката по всеки показател, се извършва по следния начин:**

1. **Показател „Предложена цена”** – максимален брой точки от 100 точки получава офертата с предложена най-ниска цена. Точките на останалите участници се получават по формулата:

 Pmin

P = -------------- x 100, където

 Pn

Pmin – най-ниската предложена цена;

Pn - предложената цена на n-ия участник;

100 - максималният брой точки за показателя.

Точките по първия показател за n-я участник се получават по следната формула:

**П 1** **= P х 0,30**, където:

„0,30” е относителното тегло на показателя

**2.Показател „Срок за изпълнение на поръчката” (в календарни месеци)** – максимален брой точки от 100 точки получава офертата на кандидата, предложил най-кратък срок за изпълнение на СМР. Минималният срок за изпълнение на поръчката е 1 (един) календарен месец. Участници, предложили по-кратък срок от минималния, ще бъдат отстранени от участие, поради нереалистичност на представената оферта. Максимален срок на изпълнение на поръчката е 4 календарни месеца. Участници, предложили по-дълъг срок от максималния, ще бъдат отстранени от участие.

Оценката на останалите оферти се извършва по формулата:

 Dmin

D = -------------- x 100, където

 Dn

Dmin – най-краткият предложен срок;

Dn - предложен срок от n-ия участник;

Точките по втория показател за n-я участник се получават по следната формула:

**П 2** **= D х 0,30**, където:

 “0,30” – относителнoто тегло на показателя.

**3.Показател „Гаранционен срок” (в години)** – максимален брой точки от 100 точки получава офертата на кандидата, предложил най-дълъг гаранционен срок. Минималният гаранционен срок е 7 години (съгласно чл. 20, ал. (4), т.3 от Наредба № 2 от 31 юли 2003 г.) Участник, предложил по-кратък срок от минималния ще бъде отстранен от участие поради нереалистичност на представената оферта. Максималният гаранционен срок е 10 години. Участник, предложил по-дълъг срок от максималния ще бъде отстранен от участие поради нереалистичност на представената оферта.

Оценката на останалите оферти се извършва по формулата:

 G n

G = -------------- x 100, където

 G max

Gmax – най-дългият предложен срок;

Gn - предложен срок от n-ия участник;

Точките по третия показател за n-я участник се получават по следната формула:

**П 3** **= G х 0,40**, където:

 “0,40” – относителнoто тегло на показателя.

Комплексната оценка се получава като сума от оценките по посочените показатели:

**KO = П1 + П2 + П3**

Оценките на участниците по всеки от показателите се изчисляват в точки с точност до втория знак след десетичната запетая. Максималната комплексна оценка (КО), която може да получи оферта, е 100 точки.